hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu hu en hu en hu en hu hu en hu en hu en hu en hu hu en hu hu hu pl hu hu hu hu hu hu hu sl de hu hu hu en hu
Akár a megmaradt falfestékből is lehet műalkotás | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Mindannyiunkkal megtörtént már, hogy több festéket vettünk, mint amennyire szükség volt. Minél nagyobb a munka, annál nehezebb megbecsülni, hogy mennyi festékre lesz valójában szükség. Gyakran megtörténik, hogy miután végzett egy feladattal, megmarad egy fél doboz festék. Ez tulajdonképpen remek lehetőség arra, hogy feltűrje az ingujját, és elővegye a kreativitását.
A megmaradt festéket, lakkot és oldószert nem szabad az általános háztartási hulladékba kidobni vagy a lefolyóba kiönteni, mivel ez a talaj és a talajvíz veszélyes szennyeződését okozhatja. Ezért ezeket gyakran elrakják a kamrába, garázsba vagy pincébe, és megfeledkeznek róluk. Azt javasoljuk, hogy minden befejezett munka után egy kevés festéket tegyen félre egy befőttesüvegben, melyet később a kisebb javításokhoz tud majd használni. A festék többi része ihletet szolgáltathat a következő kreatív projektjéhez.
Hagyja, hogy a megmaradt festék felébressze az Önben lakó művészt
A megmaradt falfesték nem nagyon alkalmas arra, hogy festővászonra kenjék. Ez azért van, mert a vásznon száradó festék összetöredezik és lepereg, mert más az összetétele, mint az ilyen célra készített festékeknek. Vékony rétegben azonban a falfesték felvihető más, nedvszívóbb felületre, mint például egy vastagabb rajzlapra. Már egy kevés megmaradt festék is elég arra, hogy csodás, modern mértani mintákat készítsen velük, és ehhez még csak különösebb rajzkészségre sincs szükség.
Mértani minták megrajzolásánál egy vonalzó és egy maszkolószalag a legjobb barátai. Ez különösen igaz a tökéletesen egyenes, éles vonalak megrajzolásánál. A ceruzával megrajzolt vonalakat a festék felhordása előtt majdnem teljesen le kell radírozni. Ez különösen igaz akkor, ha világos árnyalatokat használ, mert ilyenkor a ceruzanyomok láthatók maradhatnak a festék alatt. Azt javasoljuk, hogy tollat ne használjon, mivel a festék a száradási fázisban a tintafoltokat a felszínre hozhatja.
Természetesen szüksége lesz kitartásra. A kisebb mértani formákhoz nagyobb pontosságra és több türelemre lesz szüksége. Ha a mintákat maszkolószalaggal készíti, a munkát több fázisra kell majd osztania, mert nem minden alakzatot lehet egy menetben megfesteni. Először fessen be minden második területet; a festés után óvatosan szedje le a maszkolószalagot, várjon, amíg a festék alaposan megszárad, és csak utána folytassa. A festéket vékony rétegekben vigye fel egy kis ecsettel vagy hengerrel, mellyel megfelelő pontossággal lehet dolgozni. Az alakzatok méretétől és formájától függően még az is előfordulhat, hogy a munkát akár három vagy négy fázisra kell majd osztania. Az egyes rétegek felhordása előtt ellenőrizze, hogy a festék teljesen megszáradt-e.
A maszkolószalagot óvatosan szedje le. A maszkolószalagot lassan, a faltól ferdén eltartva húzza le a felületről, mielőtt a festék teljesen megszáradt volna.
Mivel a bonyolultabb festményekhez rendszerint sok különböző árnyalatra van szükség, hasznos technika lehet az árnyékolás. A fehérre festés után gyakran tökéletes fehér festék marad az árnyékoláshoz. Ezt bármely megmaradt, vízalapú festékkel összekeverheti, de használhat normál iskolai festékkészletben árult temperát is. Szükség esetén a meglevő színeket színmintákkal is kiegészítheti.
A színpaletta kiválasztásakor vegye figyelembe, hogy milyen színek vannak abban a helyiségben, ahol a képet ki fogja akasztani. Találhat módot arra, hogy a bútorok apró részleteiben vagy a díszítőelemeken megjelenő összes színt egyetlen képen összefogja, és olyan festményt készítsen, mely besimul a szoba többi része közé. Másfelől erős kontrasztokat és kiegészítő színeket használva harsányabb, merészebb hatást érhet el. Természetesen a minden helyiségbe illő, időtlen kombináció a fekete és fehér. Ügyeljen arra, hogy a festék felhordására használt ecsetet vagy más szerszámot minden használat után alaposan tisztítsa le; azt javasoljuk, hogy a biztonság kedvéért mindig a feketét vigye fel először és a fehéret utoljára.
A kreativitás nem ismer határokat. A festéket felviheti egy szivaccsal vagy egy gumival összefogott összegyűrt textildarabbal is, így érdekes textúrákat hozhat létre. Az éles, tiszta vonalakat lágy, áramló átmenetekké lehet alakítani, vagy pedig akár kombinálhatja is ezeket. Fotókat is használhat, egy számítógépes programmal feldolgozva őket és csökkentve a képpontok számát, majd megpróbálhatja lemásolni ezt a mintázatot. Ha a mintában nagyobb elemek vannak, ezek elvontabb, nyugodtabb megjelenést eredményeznek. Ezzel szemben a kisebb minták több részletet és dinamikát teremtenek. Érdekes vizuális hatásokat érhet el azzal is, ha egyszínű területeket és újságkivágásokat kombinál. Az univerzális TESSAROL bevonatokkal magazinokból kivágott képeket is használhat, melyeket általában simább papírra nyomnak.
Természetesen nem csak falfestéket használhat. Hasonló megközelítés használható megmaradt fapácokkal is. A hab a tortán pedig az, hogy ehhez saját maga is elkészítheti az alapot hulladék faanyagokból, melyeket először alaposan meg kell tisztítani és le kell csiszolni. Az átlátszó fapácok biztosítják, hogy a faanyag mintázata látható maradjon. A pác színe különböző lesz attól függően, hogy hány réteget visz fel, de azt is megteheti, hogy egyes részeket átlátszó páccal fest be, más részeket pedig fedőbevonattal. Ez nagyon jó megoldás lehet rosszabb állapotú faanyag esetében, amelyen sok csomó vagy csúnya sérülés van. Ne feledje, hogy a Wabi sabi filozófiája szerint a varázslat a kis tökéletlenségekben rejtőzik.
Hogyan tároljuk megfelelően a megmaradt festéket
Ahhoz, hogy a fehér festéket később kreatív munkákhoz tudja felhasználni, gondoskodni kell a megfelelő tárolásáról. Ellenkező esetben a festék nagyon gyorsan tönkremehet: kiszáradhat, összecsomósodhat vagy megbüdösödhet. A munka megkezdése előtt mindenképpen ellenőrizze, hogy a hosszabb időn át tárol festék még használható-e. Hogyan? Böngéssze át a festékek tárolásáról szóló hasznos ötleteinket.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva